
AB „Via Lietuva“
KONSULTACIJA SU POTENCIALIAIS RINKOS DALYVIAIS
DĖL „VALSTYBINĖS REIKŠMĖS RAJONINIO KELIO NR. 3005 PANEVĖŽYS– SKAISTGIRIAI – PUŠALOTAS 8,825 KM TILTO PER VEBRUPĘ REKONSTRAVIMO TECHNINIO DARBO PROJEKTO PARENGIMAS, PROJEKTO VYKDYMO PRIEŽIŪRA IR DARBŲ ATLIKIMAS“ PIRKIMO

AB „Via Lietuva“ (toliau – Perkančioji organizacija) planuoja skelbti „Valstybinės reikšmės rajoninio kelio Nr. 3005 Panevėžys–Skaistgiriai–Pušalotas 8,825 km tilto per Vebrupę rekonstravimo techninio darbo projekto parengimas, projekto vykdymo priežiūra ir darbų atlikimas“ pirkimą.
Šios rinkos konsultacijos tikslas – iki pirkimo pradžios informuoti rinkos dalyvius bei kitus suinteresuotus asmenis apie būsimą pirkimą ir sudaryti sąlygas rinkos dalyviams ir kitiems suinteresuotiems asmenims pateikti pastabas ir pasiūlymus dėl būsimo pirkimo objekto iki pirkimo pradžios. 
Perkančioji organizacija prašo rinkos dalyvių teikti konkrečias pastabas (siūlymus), nurodant galimai neaiškias vietas/punktus, ir pateikti savo siūlymo pagrindimą.
Rinkos dalyviai, norintys dalyvauti rinkos konsultacijose, turi CVP IS priemonėmis iki 2025-06-25 12 val. 00 min. (Lietuvos laiku) pateikti nuomones, siūlymus ir/ar rekomendacijas užpildant pridedamą rinkos konsultacijos klausimyną (1 priedas).
Rinkos dalyvis turi teisę iš anksto, pateikdamas informaciją, nurodyti kuri jo pateiktos informacijos dalis yra konfidenciali. Klausimai ir pateikiami atsakymai į juos negali būti laikomi konfidencialia informacija, jei pateikimo metu nėra atskleidžiama informacija, turinti rinkos dalyviui komercinę vertę. Perkančioji organizacija pasilieka teisę viešai skelbti visą gautą informaciją, išskyrus asmens duomenis, tiekėjų/asmenų pateikusių klausimus/pastabas pavadinimus/vardus ir pavardes, preliminarią vertę bei informaciją, turinčią rinkos dalyviui komercinę vertę. Rinkos konsultacijų metu gauta informacija bus naudojama rengiant/tikslinant/atnaujinant pirkimo dokumentus.
Gavusi rinkos dalyvių atsakymus, perkančioji organizacija spręs ar reikia organizuoti susitikimą (-us) su rinkos dalyviais. Jeigu bus nuspręsta organizuoti susitikimą (-us) su rinkos dalyviais, susitikti su perkančiosios organizacijos atstovais bus kviečiami tik tie rinkos dalyviai, kurie pateiks atsakymus į klausimus.


PRIEDAI:
1. Rinkos konsultacijos klausimynas;
2. Techninė užduotis.
3. Kvalifikacijos reikalavimai.
4. Ekonominio naudingumo kriterijai.
AB Via Lietuva
Kauno g. 22, LT-03212, Vilnius Įmonės kodas 188710638
PVM mokėtojo kodas LT100009270611
+370 5 23 29 600
info@vialietuva.lt

